DBHko lehen mailatik aurrerako ikasleei.\nAldizkako bilkurak, urrian hasita.\nBizikidetza-jardunaldiak eta topaketak urtean zehar.\nGiza prestakuntza eta kristaua osatzea (balioak, jokamoldeak), nerabezaroaren aurreko taldeetako metodologiari jarraiki.\nHHko 4. mailatik Batxilergoko 2. maila arteko ikasleentzat.\n- Gure herri-tradizioko dantzak ikastea, errazenetatik hasita, zailtasunaren arabera adin bakoitzari egokituz.\n- Euskal Herriko dantzak eta folklorea ezagutu, sustatu eta gozatzea.\nAntzerkia eta Gorputz Adierazpena\nHaur Hezkuntzako 4.mailako ikasleentzat.\nGiro euskaldunean guztiz murgilduta, jarduera honek jokaleku guztietan gorputzaren adierazpena eta ahalmen sortzailea garatzea du helburu, zirrara eta gogoeta landuz. Teknika horiek txikien sentikortasuna eta interpretaziorako ahalmena bultzatzen dituzte, arte-eta musika-hizkuntza sustatuz, bide batez, beldur eszenikoei aurre eginez.\nHHko 4. eta 5. mailako ikasleentzat.\n- Umeen entzumen gaitasuna garatzea.\n- Erritmo ezberdinak bereizten ikastea.\n- Ahotsa eta gorputza musika-komunikaziorako tresna gisa erabiltzea.\nLEHEN HEZKUNTZAKO 1GO MAILA\nLehen Hezkuntzako 1go mailako ikasleentzat.\n- Inprobisazioa, entonazioa eta erritmoa garatzea.\n- Psikomotrizitateko ariketa errazak egitea perkusio-tresna xumeen bidez.\n- Ikasleak erritmoa eta melodia bereizten jakitea.\nLEHEN HEZKUNTZAKO 2. MAILA\nLehen Hezkuntzako 2. mailako ikasleentzat.\n- Ezagutza musikalaren oinarriak ikastea.\n- Noten eta forma musikalen ezagutza finkatzea.\n- Orain arte ikasitakoa praktikan jartzea txirularen bidez.\n- Musika-tresnak eta horien ezaugarriak erakustea.\nLEHEN HEZKUNTZAKO 3. MAILATIK 6. MAILA ARTE\nLehen Hezkuntzako 3., 4., 5. eta 6. mailako ikasleentzat.\n- Musika-hizkuntzari buruz oinarrizko ezagutzak bereganatzea.\n- Gutxieneko trebetasunak lortzea, aukeratu den tresnaren baliabide teknikoak eta adierazpen-baliabideak ikastea.\nDBH eta Batxilergoko ikasleentzat.\n- Musika-tresna jotzen trebetasuna lortzea.\n- Musika taldeak osatzea.\n- Musika Hizkuntzan oinarrizko ezagutzak bereganatzea.\nKOMUNIKAZIORAKO INGELES IKASTAROAK\nHAUR HEZKUNTZARAKO ESTIMULAZIO GOIZTIARREKO PROGRAMAK\nHHko 5. mailako ikasleentzat.\n- Adierazpidea lantzea, hiztegia eta komunikazio formula errazak ikastea, ipuinak,\nerrimak eta kantuak errepikatuz.\nLEHEN HEZKUNTZARAKO KOMUNIKAZIO PROGRAMAK\nLehen Hezkuntzako 1go mailatik 6.mailara bitarteko ikasleentzat.\n- Komunikazioa lantzea eta ingeles hizkuntzari buruzko gogoeta egitea proiektu konplexuagoetan, bideoak eta diapositibak emanez, edo ipuinak kontatuz, abestuz, eta eskulanak, jolasak eta antzezpenak eginez.\n- TRINITY COLLEGE LONDONen ahozko azterketak egiteko prestatzea eta ekaineko azterketara aurkezteko aukera, aurretik guraso, ikasle eta irakasleen artean adostuta.\nPROGRAMA KONBINATUAK (DBH ETA BATXILERGOA)\nTrinity College London-en ahozko azterketak eta Cambridgeko Unibertsitatekoak prestatzeko aukera deialdi ezberdinetan eskeintzen dugu.\nAZTERKETA OFIZIALERAKO PRESTAKUNTZA (DBHKO 3. ETA 4. MAILAK ETA BATXILERGOA)\nDBHko 3. eta 4. mailako eta Batxilergoko ikasleentzat.\nCambridgeko Unibertsitateko azterketa ofizialetarako prestatzea, Ekainean, Abenduan edo Martxoan, errendimendu handiko talde txikietan. Erreferen tziazko Europako Esparru Komuneko mailak eta unibertsitatean baliozkotzen diren kredituak.\nESKOLA-LAGUNTZA “NEURRIRA” EGINDAKO TUTORETZA ESKOLEN BIDEZ (LH ETA DBH)\nEdozein mailako ikasleentzat.\nIngeleseko eskoletan edo Science delakoan barneratutako ezagutzak finkatzea eta indartzea.\nEGA AZTERKETARAKO PRESTAKUNTZA\n- Komunikazio-gaitasuna garatzea.\n- EGA azterketa ofizialerako prestakuntza.\nHaur Hezkuntzako 5. mailako ikasleak.\n- Ikasleentzako helburua hizkuntzarekin eta kulturarekin daukaten harremana estutzea da. Hiztegia eta oinarrizko komunikazio-egiturak ikasiko dituzte abesti, joko eta jarduera ludiko motibatzaileen bidez. Horrela, umeak txineraren egitura eta soinuetara ohituko dira.\nLEHEN HEZKUNTZA, DBH ETA BATXILERGOA\nLehen Hezkuntzako 1. eta 6. maila arteko ikasleak, DBHkoak eta Batxilergokoak.\n- Intonazio, erritmo-mota eta lengoaiaren fonemak ulertu eta ahoskatzea, txineraren gramatikaren oinarrizko egiturak erabiltzea, ikaskuntzaren aspektu eta dimentsioak landuz, ahozkotasuna, idazmena, entzumena, ulermena eta idazmenaren ikuspuntutik. Guzti hori jarduera motibatzaileen bidez, eta teknologia berriak erabiliz.\n-Txinera Azterketa Ofizialak prestatzea.\nLehen Hezkuntzako 1go mailatik Batxilergoko bitarteko ikasleentzat.\n- Dibertituz ikastea honakoak, LEGO Education-ek ziurtatutako Metodologiarekin: robotak eraiki, programatu eta martxan jartzen, teknologia berriak (informatika, errobotika), sorkuntza gaitasunak garatzen, egungo erronketarako konponbide berritzaileak ematen, taldean lan egiten, hobeto komunikatzen, ekimena erakutsi eta praktikan jartzen, hartutako ezagutzekin lotuta bere talentua erakusten.\nLehen Hezkuntzako 1go mailatik Batxilergoko 2. mailara bitarteko ikasleentzat.\n- Sormena garatzea artearen bitartez.\n- Erabiliko diren materialei eta teknikei buruzko ezagutza areagotzea, zenbait proiektu burutuz.\n- Marrazkiaz eta pinturaz gozatzea, modu erraz eta dibertigarrian.\nIGERIAN IKASTEKO IKASTAROAK\nHHko 3., 4. eta 5. mailako ikasleentzat.\nHiruhilabeteko ikastaro hauek uretara ohitzeko eta igerian ikasten hasteko dira.\nLehen Hezkuntzako 1go mailatik 6. mailara bitarteko ikasleentzat.\nUr-ingurunera egokitzea eta oinarrizko estiloak eta trebetasunak mailaka ikastea.\nDBHko 1go mailatik 4. mailara bitarteko ikasleentzat.\nEgoera fisikoa zaindu eta mantentzea, estiloak eta trebetasunak hobetzea.\nLehen Hezkuntzako 1go mailatik 3. mailara bitarteko ikasleentzat.\nOreka, koordinazioa eta aldebikotasuna lantzea. Espazioa, gorputza, objektuen erabiltzea eta menperatzea.\nBanakako eta taldeko kiroletan hastea.\nDantza eta Erritmoa\nLehen Hezkuntzako 1go mailatik Batxilergora bitarteko ikasleentzat.\nDotorezia, erritmoaren zentzua, eta estetika garatzea.\nLehen Hezkuntzako 1go mailatik DBHko 4. mailara bitarteko ikasleentzat.\nGorputz-koordinazioa, musikaltasuna eta sormena sustatzea, gozatuz. Gaur egungo musikak eta mugimenduak erabiliz dantza egitea.\nLehen Hezkuntzako 1. mailatik DBHko 4. mailara bitarteko ikasleentzat.\nKirol honen praktika sustatzea.\nJUDO ETA DEFENTSA PERTSONALA\nAutokontrola, konfiantza eta autoestimua hobetzea.\nKoordinazioa, malgutasuna, oreka, diziplina, gorputzaren ezagutza eta abar garatzea.\nLehen Hezkuntzako 4. mailatik DBHko 4. mailara bitarteko ikasleentzat.\nKirol honen praktika familien artean sustatzea.\nLehen hezkuntzako 3. mailatik Batxilergoko 2. mailara bitarteko ikasleei eta ikasle ohiei (azken horiek jokalari edota entrenatzaile modura parte hartzen dute).\nHeziketa osatzea eta pertsonen osoko prestakuntzarako ekarpena egitea.\nHorregatik, Klubak prestakuntza-kirola, eskola-kirola, eta kirol federatu eta lehiaketakoa bultzatuko ditu, pixkanaka eta ikaslearen adinaren arabera egokituz.\nGure Klubak oso entzute ona du Estamentu publiko eta pribatuen artean. Halaber, 70 talde eta lehiaketa indibidualetan banatzen diren gure 1.200 kirolariek erdietsitako kirol-maila handiak ere aitorpen handia izan du. Aipatu kirolariak kirol hauetan aritzen dira:\nATLETISMOA - XAKEA – SASKIBALOIA - ESKUBALOIA - FUTBOLA - GIMNASTIKA ERRITMIKOA – IGERIKETA - WATERPOLOA – JUDOA\nKlubak Bizkaiko Foru Aldundiak antolatutako Eskola-jokoetan parte hartzen du, Lehen hezkuntzako 3. mailatik DBHko 2. mailara bitarteko ikasleekin (Benjamin, Kimu eta Haur kategoriak). Adin horietan guztiek jokatzen dute eta Kirol Federatuan, DBHko 3. mailatik Batxilergora bitarteko ikasleekin eta ikasle ohiekin (Kadete, Jubenil eta Senior kategoriak), maila handiagoa eskatzen da, lehiaketak duen mailaren araberakoa.\nKlubak Zuzendaritza-batzorde bat du, kirol-sekzio bakoitzeko 2 ordezkarik, Gurasoen Elkarteko 2 kidek, Ikastetxeko Zuzendariak (Klubeko Presidente modura) eta Kiroldegiko Arduradunak (Idazkari modura) osatzen dutena.\nKirol-sekzio bakoitzak berezko barne-antolamendua du (Zuzendaritza, aurrekontua, entrenatzaileak, etab.) eta diru-sarrera modura kuota bat (denboraldi bakoitzeko aurrekontuetan ezartzen dena) eta ikastetxetik, Gurasoen Elkartetik eta beste instituzio batzuetatik (Foru Aldundia, Federazioak edo hainbat babesle) iristen diren diru-laguntzak ditu.\nKlubak badaki kirolak garrantzia handia duela haurraren prestakuntzan. Xehetasun guztiak hartzen dira kontuan eta kirolaria arduratsua izatea eskatzen da, besteak beste, kirol aztura garrantzitsua garatzeko hartutako konpromisoarekin.\nGurasoen partaidetza aktiboa eskatzen da, besteak beste, zuzendari, delegatu edota entrenatzaile eginkizunetan aritzeko.\nGure egoitza nagusia Leioan dago, Claret Askartza ikastetxean, eta bertatik Euskal Herriko taldeetan dauden premiez arduratzen gara.\nEdozein informazio nahi izatera, jarri hemen harremanetan:\nTelefonoa: 94 463 95 25\nInprimaki honi jarraituz zure zalantza edo kontsulta azal dezakezu\nFormulario de contacto Izena\nOnartzen dut pribatutasun-politika*\nGorputza komunikaziorako tresna modura erabiliz espresatzen jakitea.\nMimoaren oinarriak ezagutzea.\nMimoaren eta pantomimaren errepresentazioak prestatu eta antzeztea.\nUne jakin batzuetan abesteko erlijio-kantu modernoak prestatzea.


Asteazkena, 17 iraila, 2014\n17 iraila, 2014 16 iraila, 2014\n09:43 17 iraila, 2014\nEskerrik asko Igor artikuluarengatik eta Eskoziako prozesuaz ematen duzun lehen eskuko testigantzarengatik.\nNik esango nuke Britainia Handiko estatua eta Espainiakoaren aldetik diren desberdintasunak haundiak izan arren, haundiagoak direla oraindik Euskal Herria eta Eskoziaren artekoak, gure herriaren baitari begiratzen badiogu behintzat.\nEskozian ezkerra ezker britaniarra da, Labour Party delakoa bereziki. Euskal Herrian, ezkerra Ezker Abertzalea da. Eta aldiz “eskuineko” alderdi nagusiak Scottish National Party eta Eusko Alderdi Jeltzaleak ditugu. Hauen artean analogiak handiak dira, bi alderdi horiek egituratu baitute gehienbat beren herriak.\nGure ezker “abertzaleak”, ordea, ez du egituraketarik ekarri, desegituraketa baizik. Eta euskaldunen arteko barne borroka. Hauxe da, nik uste, Eskoziatik bereizten gaituena, barruko har batek jaten du gure herriaren indarra eta hori ezker abertzalea da.\nIkustea besterik ez dago ezker abertzale berak egiten duen eskaintza politikoa (eta soziala ere, LABek gauza berdina egiten baitu): gu poterean bagara pakea izango da, ez da herrian ala fabrikan istilurik izango; baina gu poterean ez bagara, orduan gerra, herrian, fabrikan gure herriko kaleetan. Gure herriaren baitan euskaldunon arteko elkar bizitza bermerik izan gabe, nola bideratu ildo bakarrean indarrak?\nOinarri hau kontuan izan gabe, kanpoko ereduak eta goi-goiko helburuak ez dute errorik gure gizartearen lurzoruan. Zauriek odola botatzen dute gure herrian oraindik. Eta hori ez da bideratuko elkarren arteko esku estukada batekin, horrek eraldaketa sakonak eskatzen ditu ezker abertzalearen barruan.\nBaina ezker abertzaleak ez du hori nahi, bere eredu gatazkatsu gerrazibilista aurrera eraman nahi duelako. Eta oso ondo etortzen zaizkio kanpo mugimendu hauek berak gure herrian, herri eta hirietan, zabaltzen ari den kudeaketa desgrazia eta borroka soziopolitikoaren hotsak eta malurak estaltzeko.\n11:14 17 iraila, 2014\nBihar Eskozia , etzi gu estatu faxista espainiarra gorabehera, EAJren nenazasak gorabehera.\nHistoriaren haizeak , Kantauri itsasoko enbata haserrea gisa , suntsituko zaituzte.\nEpelak izan zaretelako aitaren etxearen defentsan, jendeak uko egingo dizue.\n11:19 17 iraila, 2014\nNenazasak, hau bai adjetibo sexista.\nZuek Ikusle ezker iraultzaileko baturroak ez duzute ezer eraiki eta ezer lortu eta orain gutxiago.\nZuen presoak ziegetan ari dira usteltzen. Hoiek ezin atera eta orain zerua proposatu? Ez anka ez bururik horrelako promesarik.\nKriminal batzuk izan zaretelako, aitaren etxea suntsitu duzutelako eta suntsitzen ari zareteelako, jendeak uko egingo dizue.\n11:28 17 iraila, 2014\nHunkigarria gutuna eta zenbait komentario dakarzkit burura. Lehenik Eskozioako kasua adibide delako nire ustez Euskal kasurako:\n1) Akordioa: Adostutako erabakia bermatu da emaitza kontuan izan gabe: Britainia Handiak erakutsi du beste herrialdeak baina demokratikoagoa dela, baldintzak adostu dira (galdera kopurua, zein galdera, etb) eta debate zabala izan da. Nik gure herrirako nahiko nukeena. Orain arte askok Ipar Irland jarri nahi zuten adibide eta hori bai zela tamalgarria.\n2) Historiarekin eta errealitatearekin bateragarria: Eskoziak ez dio uko egin traktoari. Act of Union-ari Devolution Act-a planteatu dio, erresuma mantenduko du eskoziarrek beste moduko estatu burua erabakitzen duten arte, CommonWealth eta Libran mantentzeko intentzioa. Euskal kasuan oraindik kontzeptu ez-politiko batekin gabiltza: Euskalerria. Euskaltzaindiak dioen bezala hau kontzeptu kulturala izanik kontzeptu politiko jakobino bihurtarazi nahi da, historikoki sujetu politiko bezala inoiz existitu ez dena (ez da Nafar Erresuma batzuk konbentzitu nahi gaituzten bezala). Gainera Euskalerria errealitate politikoaarekin ez dator bat Nafarroa eta Iparraldeak sujetu bereiztuak nahi dutelako izan. Eskozioaren kasuan ez dago arazo hori baina Catalunyako adibidea argi dago: ez da Paisos Catalans-en erabakitzeko eskubidea praktikan jartzen, Catalunyarena baizik. Historia eta errealitea uztartuz, bide egokiena nire ustez. Independentzia bermatzeko epea 2016 da akordioz (UKarekin, EBarekin, NBekin)…) beteriko bidea itxiz. Patsadaz eta ondo diseinatutakoa.\n3) Europar Batasuna: YES-ak irabazten badu, europar batasun barruan gertatuko litzatekeen kasu esanguratsua izango litzateke, barne zatiketa, eta hori aintzindari izango da bai Catalunya, Flandes eta Euskadirentzat. Birnegoziaketa egongo da, botereen birnegoziazioa eta adibide garbia izango da hurrengoentzat.\n4) Herri Mugimendua: Eskoziako kasuak erakusten du alderdikerietatik kanpo herri mugimenduan txertatu dela prozesua, baina errespetuz beterikoa, eta ez Catalunya vs. Spain modukoa. Arrazoi ekonomikoak izan dira garrantzitsuenak, nahiz eta nire ustez kultura-arrazoiak maila baxuegian geratu (Gaelikoaren egoera ez aipatzeagatik).\nUmorean eta edukazioan, ezin alderatu British eta Spanish moduak. Espero dut gure kasuan Scottish eredua ere jarraitzea. Horretarako, jarrera eraikitzaileak behar dira, historiarekin eta errealitatearekin bateragarriak eta batez ere, joko garbia.\n22:05 17 iraila, 2014\n“Scottish National Party alderdiari gure solidariotasun osoa adierazi nahi diogu, eta Eskozia independentea Europar Batasunaren barruan subjektu politiko bilakatzeko proposamena Batasuneko Erakunde guztiek eta Estatu Kideek errespetatu beharko luketela uste dugu, europar eraikuntzaren izpirituarekin bat datorrelako eta Batasunaren Hitzarmenaren 2. artikuluan ezarritako baloreak betetzen dituelako (gizakien duintasuna,askatasuna eta demokrazia errespetatzea).”\n00:28 18 iraila, 2014\nEskerrik asko Axenxio, Ikusle, Bastero, Ion eta Joxemertin: Sentitzen dut baina ezin izan dut lehenago begiratu zuen komentarioak. Bristol-etik Glagow-ra delay mordoak eta azkenan ekilibrismoa eginez trenbideetatik salto eginez, ordu erdi barru Glasgow-ra iristen ari naiz, gure kasua Policy & Politics 2014 aurkeztu ostean: http://www.igorcalzada.com/2014/07/post-independence-comparing-city-regional-devolution-strategic-scenarios-in-scotland-catalonia-and-the-basque-country-paper-that-will-be-given-at-the-policy-politics-conference-2014-at-the-univer/\nAdos nago esan dituzuen guztiekin.\nBaina eskatu badezaket, eskatu dut ok?\n‘Alderdikeriarik ez eskerrik asko’ hori apur bat egunero aplikatzen hasiko bagina modu mailakatu batean? Alderdiak bai noski, beraien historia eta lorpen/akatsekin jakina.\nBaina orain gu gaude, orain gu gara, eta mundua hemen dago.\nMesede handi egingo genioke norberari eta ‘besteari’ honela pentsatzen hasiko bagina. Eta kontua ez da, denak ados egotea, hori ez errela, ez da ona eta ez da inoiz gertatuko.\nBaina denak hain txundituta egonik Eskoziarekin, uste dut obligazioa dudala eta dugula, hau praktikan jartzeko. Bestela denak ziniko eta irrealak ginateke.\nNi konbentzituta nago, egunen batean, beste tren batean eta hau Euskal Herrian, gureak diren trenbide zamatsu horien gainetik, kulunkari, baina iritsiko garela, bihar Eskoziak eta munduak duen abagune historikora.\nPrestatu behar gara, apurka, presik gabe, baina sakon eta aurpegira begiratu banan-bana, ez taldeka. Ene iritzi xumean aberrikideok.\nTrain arriving at Glasgow 23:27 17th Sept 2014\n17:25 18 iraila, 2014\nGobernu Britaniarrek Eskoziako naziotasuna ezagutzen du, ez dio uko egiten. Eta Britaniarrak askatasun zibileen auzitan izan dira aitzindariak gehienetan zein eskubide horiek gordetzen: esklabotza deuseztatzea, emakumeen botoa, habeas corpus (zure gorputzaren jabe izan zaitez), parlamentarismoa. Gainera Erregeari ebaki zioten burua Prantzian baino ehun urte lehenego.\nErresuma Batuko hiritarrak libreak eta igoalak izateaz bestalde, onartua da Estatuak osatzen dituen Herrien burujabetza eta erabakimena. Beraz, bi aldeak uztargarri dira. Ozenki esan!\n18:55 18 iraila, 2014\nZorionak a todos los escoceses que han apostado por una visión del mundo alejada de las estrecheces que caracterizan a todos los nacionalismos Es mejor apostar por la unión de diferentes en un mundo global frente a los retos de la mundializacion Un mundo mejor entre todos sin fronteras que dividan a los ciudadanos en intereses egoístas\n19:01 18 iraila, 2014\nZorionak a los escoceses y los británicos que al contrario que los españoles-aljazaeeranoso han permitido un proceso institucional donde nadie ponía en duda que los escoceses eran los que tenían que decidir la naturaleza de su estatus dentro de Gran Bretaña. Una gran lección al jacobinismo-corralino de los Aljazeera y compañía.\n13:40 19 iraila, 2014\nLos gibraltareños también eligen ser británicos. La otra opción era tan mala y sigue siendo poco buena…\nPrevious post Paradojas navarras\nNext post La renovación del PSN


Maialen Lujanbio Zugasti - - Goiena.eus\nIon Albizu 2017-12-22 07:51\nMaialenek irabazi du aurtengo txapela. Batzuentzako, Euskal Herriko emakumeak berak ordezkatzen ditu. Larregi esatea dela esango nuke. Larregi, berriro ere, emakume baten gainean jartzen delako zama guztia. Baina tira...\nGaur ez nator Maialeni buruz berba egitera, bere amaz baizik. Domekan, Maialenek irabazi zuela iragarri zutenean, "Maialen Lujanbio Zugasti" esan zuten: Zugasti. Baten bat akordatu zen noizbait ama batek Maialen izan zuela.\nGoienan, hainbat kazetari daude eguneroko errealitatea prosan helarazten digutenak. Baten bat gogoratzen al da haien amez? Mirari Altube, Xabi Urzelai… ez al zituzten hauek ere emakumeren batek, noizbait, izan? Zergatik ez diegu haien amen abizenei lekutxo bat egiten berriaren egilea idazterakoan ere.


“Adimen Artifiziala gelditzeko etorri da Euskadiko industriara” - SPRI\nAlbisteak 8 urria, 2021 Industria adimenduna\nBAIC (Basque Artificial Intelligence Center) elkartearen bultzadak 60 enpresaren interesa piztu du hiru hilabete eskasean\nBAICeko presidenteordea Nerea Aranguren.\nHogei bat erakundek sortu zuten BAIC Elkartea (Basque Artificial Intelligence Center – Centro Vasco de Inteligencia Artificial) joan den uztailean, Adimen Artifizialaren garapena gidatu eta bultzatzeko Euskadin. Labur esateko, eragile berri honen asmoa da enpresen lehiakortasuna eta euskal gizartearen ongizatea hobetzea, Adimen Artifizialaren sustapena helburu duen lankidetza publiko-pribatu baten testuinguruan. Abian jarri zenetik hiru hilabete igaro diren honetan, 60 enpresak dagoeneko benetako interesa agertu dute ekimenarekin bat egiteko.\nBAICeko presidenteorde Nerea Arangurenen arabera, elkartearen eragile sustatzaileen artean badaude erreferentziazko konpainiak (CAF, Deusto Seidor, Euskaltel, Gestamp, Hupi Ibérica, Iberdrola, Inzu Group, ITP Aero, Mondragon Korporazioa, Onkologikoa, Petronor, Sener eta Versia), baina baita ere eragile zientifiko-teknologikoak eta prestakuntza-zentroak (Tecnalia, Vicomtech eta Basque Center for Applied Mathematics – BCAM). Horrez gain, SPRI Taldeak ere kolaboratzen du elkartean, Eusko Jaurlaritzako Ekonomi Garapen, Jasangarritasun eta Ingurumen Sailaren izenean.\nAdimen Artifiziala (AA) aipatzen dugunean, zertaz ari gara benetan?\nLabur-labur esanda, Adimen Artifizala da makinei erabakimena ematea. Gure enpresa eta sektoreek datu andana sortzen dute egunero; eta datu horiek atzeman egin behar dira, tratamendu egokia eman, eta gero haiengandik ikasi, eraginkorrago eta lehiakorrago izateko. Eta hortxe sartzen dira jokoan Adimen Artifizialeko teknikak, helburua baita makina gai izan dadila erabakiak hartzeko.\nZiurrenik gogoan izango duzu zakur formako robot hura, pilota bat jaurtiz gero bila joaten zena. Pilotak hartzen duen norabidearen arabera, robota modu batera edo bestera mugitzen da, ikasi egin duelako… Guk egiten duguna antzeko zerbait da, baina manufacturing arloan; zehazki, datuak prozesatzen ditugu makina baten barruan, eta adibidez, zuzenketa-prozesurako esanguratsuak diren hainbat datu espektro jakin batetik ateratzen direnean, makinak erabakiko du aldatu egin behar dela fabrikatzeko modua, badakielako gaizki funtzionatzen ari dela.\nAdimen Artifizialeko prozesuak sektore horretan bakarrik ezarri daitezke?\nEz, ez. Automozioaren sektorean ere bai. Sektore horretan enpresa handiek aurre-aginduak ematen dituzte, zeintzuk pixkanaka doitu egiten baitira eskaeraren azken fasea iritsi ahala; horra, AA aplikatzearen beharra erakusten duen beste adibide bat. Osagai-egileek aurreikuspenak egin behar dituzte, eta jakin behar dute aurre-agindu hori zein neurritaraino den fidagarria, hots, beteko den ala ez. Adimen Artifizialeko teknikak lagungarri dira gertatuko dena askoz modu zehatzagoan aurreikusteko.\nHortaz, badirudi joera geldiezina dela, gero eta adimendunagoak, eraginkorragoak eta prediktiboagoak izango diren makinekin, eta eraginkortasun eta lehiakortasun fluxu handiak sortuko dituzten enpresekin…\nHorixe da helburua, bai. Eta halaxe da, joera hau geldiezina da. Eskura dauzkagu teknologia eta ezagutza, baina industriaren munduan aplikatzen ditugunean, eraginkortasun eta produktibitate ratio handiagoak lortuko ditugu. Funtsean, gure negozioak hobetuko ditugu. Beraz, esan liteke joera hau geure artean dagoela jadanik, eta komeni zaigula berarekin bat egitea lehenbailehen eta berme guztiekin. Gainera, gelditzeko etorri da, Euskadik oso baldintza abantailatsuak eskaintzen dituelako, eta orain helburua da Euskadi benetako proba laborategi bilakatzea Adimen Artifiziala garatu eta zabaltzeko.\nTeknologia hau zergatik da hain estrategikoa Euskadirentzat?\n2021eko martxoaren 31n onartutako Euskadi 2025 Eraldaketa Digitaleko Estrategiak dio Adimen Artifiziala funtsezko palanka teknologikoetako bat dela etorkizuneko erronkei aurre egin ahal izateko. Eta, ildo horretatik, potentzia teknologiko handiek nahiz herrialde txiki aurreratuenek proiektu anbiziotsuak abiatu dituzte AAren erabilpena zabaltzeko.\nEta zergatik orain? Atzeratuta al gabiltza?\nEz dut uste atzeratuta gabiltzanik; esango nuke hainbat inguruabar daudela Elkarte honen sorreraren atzean. Lehena da orain badauzkagula datuak, eta kalitatezko datuak direla. Aspaldi hasi ginen eraldaketa digitalarekin, eta baliteke errealitate hori errotuta egotea beste sektore batzuetan (adibidez Osasunean edo Kontsumo Ondasunetan), baina industriaren munduan orain ari da sortzen. Bestalde, orain datuak atzematen ari gara badugulako horretarako behar den teknologia. Horregatik, nire ustez, inguruabar askok baieztatzen dute hauxe dela BAIC sortzeko une egokia.\nNolako harrera izan du enpresa-sarean? Nola ikusten dute enpresek hain disruptiboa den teknologia bat?\nUste dugu teknologiak helduagoak direla orain, eta enpresek ere jarrera hobea dutela horrelako inbertsioak egiteko eta dinamika horietan sartzeko, zeren, neurri handiagoan edo txikiagoan, denei iruditzen baitzaie onurak atera daitezkeela hortik. Horregatik, pentsatzen dut hauxe dela une aproposena BAIC bultzatzeko, eta Adimen Artifiziala sekulako bultzada izango dela lehiakortasunerako.\nZenbat enpresak bat egin dute Elkartearekin joan den uztailean martxan jarri zenetik?\nUne honetan ia 60 antolakundek eskatu dute ekimenarekin bat egitea. Kopuru oso positiboa iruditzen zaigu, batez ere kontuan hartzen bada lehen urratsak ematen ari garela eta, gainera, uda egon dela tartean. Elkartearen testuingurua eta funtzionamendu-eredua azaldu ondoren, 60 horietatik 30 dagoeneko prest daude BAICekin bat egiteko, eta gainerakoak prozesuan murgilduta daude. Baikorrak gara, hurbildu zaigun enpresa kopurua ikusita.\nNolako enpresak bilatzen dituzue?\nBatik bat enpresa trakziogileak, Adimen Artifizialari esker euren talentua eta gaitasunak hobetu ditzaketen konpainia industrialak. BAICek AA sustatu nahi duten antolakundeak bilatzen ditu, eta horien artean leudeke IKT hornitzaileak, hots, teknologia garatzaileak. Multzo horretan startup asko sartzen dira, funtsezko player-ak direnak ekimen honetarako. Badago bigarren interes-talde handi bat: hasieran aipatu ditudan enpresa handiak. Horiek hartzaileak izango lirateke, Adimen Artifizialak industrian dauzkan erronkak planteatuko dituztenak. Azkenik, hirugarren taldea ezagutza-agenteena da (teknologi zentroak eta unibertsitateak), eta ezin ditugu ahaztu erakunde publikoak (adibidez SPRI Taldea).\nBCSC – Zibersegurtasunerako Euskal Zentroaren ereduan oinarritu zarete BAIC sortzeko?\nNeurri batean bai, baina ez erabat. Egia da BCSC oso ongi ari dela funtzionatzen, eta horren balorazioa oso positiboa da, baina uste dut badagoela hartatik bereizten gaituen ezaugarri nagusi bat: BCSC Eusko Jaurlaritzako Ekonomi Garapen Sailaren ekimena da, eta BAIC beti planteatu da ekimen publiko-pribatu bezala, hau da, bere oinarrizko helburuetako bat da Adimen Artifiziala enpresa pribatura hurbiltzea. Uste dugu garrantzitsua dela hasieratik ahaleginak batzea norabide horretan, hau da, alderdi publikoa eta pribatua konbinatzea.


Barnekoa askatzeko, idatzi. Noticias de Navarra\n'Gurasoei Gutuna' deituriko liburua argitaratu du Itxaro Mendizabal beasaindarrak. Bertan, emozio anitz lantzen dituzten 27 testu biltzen dira.\nM. Aranbururen erreportajea eta argazkiak - 2018(e)ko urtarrilaren 9a, asteartea - 06:17etan eguneratua\nItxaro Mendizabal eskuan Gurasoei Gutuna liburua duela.\nSentimenduez hitz egitea ez da beti gauza erraza ezta azkarra ere izaten. Geure buruan izan ditzakegun pentsamenduek, batzuetan, kulpa sorrarazten digute;beste batzuetan, berriz, esker ona. Beldurrak ere agerian gelditzen dira barnekoari bide ematean, paper gainean marraztuta gelditzen dira, eta horrek, zenbaitetan, idazten dugun hori fintzeko, neurtzeko, ausart izateko eta ulertzeko balio dezake. Orri zuriaren aurrean jarri eta gordetako guztiari paso ematea, baina, terapia bezala ere uler daiteke batzuetan.\nItxaro Mendizabal beasaindarrak badaki zertxobait gaiaz. 2013. urtean jarri zuen abian Ttiklik! idazlan laburren lehiaketa. Anorexia jasan zuen Mendizabalek hogei urtez, eta psikiatrak lehen aldiz alta eman zion egunean bertan, etxera itzultzen ari zirela gurasoak hil zitzaizkion auto istripuz. Egoera latz horretatik 15 urte bete zirenean, orduan jarri zuen abian idazlan lehiaketa hau. Haren gurasoei zein beste guraso guztiei omenaldi bat egiteko asmotan hasi zen guztia eta Gurasoei Gutuna izena jarri zion.\nOrain gutxi, urte hauetan jasotako gutun batzuk liburu batean bildu eta argitaratu ditu. “Testu esanguratsu-enak jaso ditugu, asko esaten dutenak. Diskurtso aldetik indartsuenak direnak daude. Hala, helduen kategoriako ia guztiak daude, baina gazteen kategoriakoak ez ditugu sartu, ia gehienak fantasiazkoak izaten direlako. Umeena bat badago, minbiziaren gaia lantzen duelako bertan”, azaldu du Mendizabalek.\nDuela bi urtetik bueltaka zeukan ideia izan da orain arteko gutunak biltzearena. Online lehiaketako irabazleak argitaratu izan ditu urtez urte, baina jasotzen zituen gainon-tzekoekin zerbait egin beharra zegoela sentitzen zuen: “jende asko ez da online sartzen irakurtzera eta kaxoi barruan material pila bat neukan, balio emozional handiko testuak”. Gainera, liburua formatu fisikoan izatearen aldekoa azaldu da: “Interneten testuak izatea oso ona da, baina hauek betiko izan ditzakezu. Nahi duzunean irakurtzeko aukera izango duzu, liburua ukitu egiten duzu, sentitu... desberdina da”.\nmamitsuaGuztira, 27 gutunek osa-tzen dute Gurasoei Gutuna deituriko liburu hau. Gutun ugari eta are gai eta sentimendu gehiago: “gaika eta emozioka sailkatu ditugu testu guztiak. Bukaeran aurkibide moduko bat jarri dugu lanketa burutzeko, bai umeekin zein helduok. Esateko, beldurra landu nahi badugu badakigu zortzi eta hemeretzigarrengo testuetan emozio hori badagoela”, agertu du.\nLiburu laburra da, baina oso sakona: “ez da bat-batean irakurtzeko liburua, badaude behin eta berriz irakurtzekoak, hausnarketa bat egitea eskatzen dutenak”, nabarmendu du eta hala berretsi du irakurleak zer aurkituko duen: “oso gutun gogorrak daude: tratu txarrak jasan dituztenak, gorrotozkoak, minbiziaren gaia, alzheimerra, istripuak...”. Finean, gurasoak guztiok ditugula adierazi du Mendizabalek, baina hauek helduak edo hil direnean idazten diogula eta beraz, nahi edo ez “zertxobait tristeak” izan daitezkeela onartzen du, nahiz eta berak beste hitz bat nahiago duen erabili: “liburu tristea ez, melankoliakoa dela esango nuke”.\nidaztea baino gehiagoAurten, hogei urte beteko dira Mendizabalek gurasoak galdu zituenetik. “Omenaldi bat egin nahi nien 15. urteurrenean eta nik ere gutun bat idazteko intentzioa nuen. Ez nintzen gai izan eta lehiaketa bat antolatzea pentsatu nuen, hala, jendeak idazten bazuen nik ere egin ahalko nuela pentsatu nuen”, kontatu du erdi barrez. Mendizabalek hala uste bazuen ere, lehen bi urteetan ez zen gai izan ezer idazteko haren gurasoei.\nHirugarren urtean, terapia batetik zetorren eta orduan gai izan zen idazteko: “idazteko gai izan nintzenean pentsatu nuen lehiaketa egiteari uztea. Baina jendeak horrenbesteko beharra zuela ikusita, jarraitzea erabaki nuen”. Ziur zegoen ez zuela asko iraungo proiektu horrek, jendeak idazteari utziko ziola, baina “handitzen” joan dela onartu du eta jendeak erantzuten segi-tzen duela. Argi gelditu da, horrela, Mendizabalek erreminta bat sortu duela jendeak barnean daukana ateratzeko. “Oso polita da hori nire-tzat”, onartu du.\nidentifikatzeko beharraBatzuk ere izan omen dira testuak idatzi dituztenak, baina lehiaketan parte hartu nahi izan ez dutenak: “batzuk niri bidali didate nik irakurtzeko. Modu horretan bidalitako bi azkenean argitaratu egin ditugu baimenarekin, noski”. Liburuan idatzi duten partaideen izenak ere sekretuan mantentzen dira, nahiz eta liburuaren amaieran esker ona azaltzeko zatian izen guztiak ageri diren. “Izugarria da, haiek idazten dute eta ondoren eskerrak ematen dizkizute zuri”.\nGutunekin identifikatuta sentitzea beharrezkoa dela azaldu du: “badut pasarte bat liburuan agertzen dena eta ezin dudana kendu. Ama alzheimerrarekin duen alaba batek idazten du eta azaltzen du nola zenbat maite izan duen bizitza guztian zehar, baina orain etxean dagoela, bizitza izorratzen ari zaiola. Gorroto duena gaixotasuna dela, baina ia egoera jasangaitza bihurtzen ari dela eta egoitza batean sartzen dutela. Ziur jende asko dagoela egoera horretan pertsona txarra sentituko direla hori sentitzeagatik, baina irakurritakoan beste batzuk ere egoera berdina bizitakoan gauza berdina sentitzen dutela, nik uste ez direla horren errudun edo gaizto sentituko”. Liberatzeko modu bat bezala ulertzen du liburua, besteen azalean jarri eta agian guk barnean izan di-tzakegun sentimenduak ulertu edo onartzeko bidea.\nPentsamendu zabal eta irekiarekin, esku artean liburua hartu eta barneko korapiloak soltatzen joateko aukera eskaintzen du liburuak. Gozatu.


Txomintxo eta Perutxo maiteminduta - 111 Akademia\nTxomintxo eta Perutxo maiteminduta\t2016/10/27 - 10:07 Izenburua: Txomintxo eta Perutxo maiteminduta\nPerutxok eta Txomintxok jakin nahi dute zer demontre ote den maiteminduta egote hori, hain zoragarria omen dena. Neska-mutilak binaka beti elkarrekin ibiltzea omen da. Baina zergatik neska eta mutila? Eta zergatik bi bakarrik? Eta zergatik beti elkarrekin? Ipuin dibertigarria, aldi berean irakasbide ere izan daitekeena.\tTweet Iritzia eman Iruzkina *


Auzoko jaia Aretxabaletan egingo da ekainaren 9an\nAuzoko jaia Aretxabaletan egingo da\nEuskaltzaleen Topagunea - 19/06/04\nAretxabaletan elkartuko dira aurten Auzoko egitasmoa martxan duten herri guztietako parte-hartzaileak. Ekainaren 9an izango da zita, igandearekin, goizeko 11:00etan hasita. Jaia baina, herritar guztiei zabalik egongo da eta horretarako, adin tarte guztietara egokitutako egitaraua osatu da. Euskara erdigunean jarrita, jatorri ezberdinetako hizkuntza eta kulturak ezagutzeko aukera emango du jaiak beste behin ere.\nAurreko edizioen arrakasta ikusita, aurten ere lehenik ekitaldi txiki bat egingo da Herriko Plazan. Ondoren, Auzokoko saioetan burutzen diren dinamikak ezagutu eta horietan parte hartzeko aukera eskainiko zaie herritarrei. Haurrek ere izango dute beren txokoa, munduko jolas eta eskulan tailerrekin gozatu ahal izateko. Horrez gain, jatorri ezberdinetako janaria probatzeko aukera egongo da eguerdi partean eta plaza dantzen saio batekin emango diote amaiera festari.\nUrte osoan egindako lanaren erakusleihoa izaten da Auzoko Jaia. Aretxabaletarekin batera, Eskoriatza, Soraluze, Arrasate, Bergara, Donostia, Ibarra, Oñati eta Gasteiz dira gaur egun egitasmoa martxan duten herriak. Euskaratik urrun bizi direnak euskarara gerturatzeko helburuarekin, astero biltzen dira taldeak, ordu eta erdiz euskaraz aritu eta ongi pasatzeko. Talde horietan ezinbestekoak dira euskal hiztunak ere, bidea egin nahi duten horiei lagundu eta, bide batez, elkarrengandik ikasteko. Euskaraz bizi nahi badugu, ezinbestekoa baita herrietan dagoen aniztasuna ezagutu eta aitortzearekin batera, hizkuntza guztion esku jartzea.\nAurreko urteetan ere egin izan dira Auzoko jaiak, beti ekimena martxan dagoen herriren batean, eta helburu berdintsuekin: topagunea izatea eta euskara kohesio hizkuntza duen hizkuntza eta kultur aniztasunaren jaia ospatzea.\nOstegunean, hilaren 6an, abiatuko da aurtengo Auzoko jaiaren egitaraua. Arratsaldeko 6,30etatik aurrera “Bizimodua berreraikiz” dokumentalaren emanaldia eskainiko da Arkupen. Emanaldiaren ondoren solasaldia egongo da Amaia Txintxurreta, Djamila Zereiby, Amelia Barquín eta dokumentaleko gazteekin.\nAuzoko jaia berriz, igandean egingo da, ekainaren 9an. Hauxe izango da eguneko egitaraua:\n10:30 Diana dultzaineroekin\n11:00 Ongi etorri ekitaldia\n11:30 Auzoko egitasmoko dinamikak\n12:30 Munduko janarien dastaketa\n13:30 Plaza dantza saioa\nEra berean, 12:30etatik aurrera haurren txokoa egongo da.


Patoruzito | komikeri\nTag Archives: Patoruzito\nIra 23 2019\nAlberto Brecciak ehun urte\nAlberto Breccia jaio zenetik aurten bete dira ehun urte. Alberto Breccia (1919-1993) komikigintzak eman duen izen handienetako bat dugu eta efemeridea aprobetxatuz bere ibilbide osoa errepasatu eta euskaraz argitaratu zuen lan bakarra gogora ekarriko dugu. Bestalde, Begoñako liburutegian hilabete bukaera arte bere lan azpimagarrien erakusketa bat dago ikusgai.\nIparra-hegoa liburutik ateratako bineta. Ikusager argitaletxeak kaleratu zuen album kolektiboa da euskaraz dagoen Alberto Brecciaren lan bakarra. Sasturainek sinatu zuen istorio labur honen gidoia.\nAlberto Breccia Montevideon jaio zen. Hiru urte bete zituenean gurasoekin Buenos Airesera aldatu zen, Mataderos izeneko langile auzune txirora, non fabrika, lapur txiki eta tango doinuen giroan hazi eta hezi zen.\nMILTON CANIFFEN ERAGINA\nAdoleszentzian aitarekin batera langile moduan ibili zen fabrika batean, baina marrazkirako zuen abilezia bereziak langile lana utzi eta ofizioz aldatzeko aukera eskaini zion. 1938 urtean Lainez edizio etxerako lanean hasi zen, non nobela popularrak zein abentura istorioak egokitu zituen marrazkietara. Milton Caniff (1907-1988) estatubatuarraren estetika errealista miresten zuen eta haren estiloa imitatuz sortu zituen bere lehen pertsonaiak: Kid del Rio Grande, El Vengador…\nMariquita terremoto pertsonaiarako aldiz estiloa erabat ezberdina erabili zuen eta umore klabeetan marraztu zuen.\n1944 urtean Lainez editorearekin kolaborazioa eten egin zen. Garai hartan ezkondu eta hiru seme alaba izan zituen: Enrique (hau ere, komikigile ezaguna bihurtuko zena), Cristina eta Patricia.\n1946 urtean Patoruzito aldizkarirako lanean hasi eta hainbat abentura kutsuko istorioak sortu zituen, Jean de la Martinica, El club de Aventuros eta batez ere, oso arrakastatsu suertatu zen polizi serie bat, Vito Nervio, 15 urte luze iraun zuena.\nOESTERHELD-BRECCIA BIKOTEA ELKARREKIN LANEAN\n1957an Buenos Aireseko Escuela Paramericana de Arteko irakaslea bilakatu zen Alberto. Bertan sortuko zen argentinar marrazkilari belaunaldi berri bat (José Muñoz, Walter Fahrer, Ruben Sosa, Mandrafina…). Hugo Pratt irakasle kidea izan zuen eta eskola berean ezagutu zuen sekula izan den gidoilaririk handienetako bat, Héctor German Oesterheld (1919-1978). Biek batera urte berean Sherlock Time pertsonaia sortu eta Hora Cero aldizkarian publikatzeari ekin zioten. Brecciak inoiz aitortuko izan zuen hura izan zela bere kalitatezko lehen lana, askatasun osoz experimentazio grafikorako aukerak eskaini zion lehen proiektua.\n1960 urtean europar editoreentzat lanean hasi zen, batez ere Ingalaterrako Fleetway etxearentzat. 62an berriz Misterix aldizkarian Mort Cinder seriea sortu zuten, kritikari askoren ustetan komikiaren historian inoiz izan den gailur handienetako bat.\n1966an emaztea hil zitzaion eta urte berean eskola propioa sortu zuen, Instituto de Arte, artearen disziplina ezberdinak uztartzen zituen eskola.\n1968an Enrique semearekin Che Guevararen biografia marraztu zuen, Oesterhelden gidoipean. Publikatu eta berehala arrakastatsua bilakatu zen baina Estatuko Informazio Zerbitzuek ikerketa zabaldu zuten. Ostean hainbat mehatxu jaso zituzten egileek eta azkenean komikiaren originalak suntsitu behar izan zituzten.\nGurean Che Guevara komikia Ikusager argitaletxe gasteiztarrak kaleratu zuen 1987 urtean Ernesto Sabato idazlearen hitzaurrearekin baina ez zen euskarazko ediziorik agertu.\n1969an, Oesterheldekin batera berriro ere, Eternautaren bigarren bertsio bat sortu zuen Gente aldizkarian argitaratzeko. Publikatu zenean eskandalua eragin zuen ere bertsio berriak, grafikoki abangoardistaegia zelako orduko garaietarako eta, bestalde, politikoki ere, Argentinako gobernuaren erreferentziaz josirik zegoen. Irakurleen kexak zirela medio editoreek publikatzeari utzi behar izan zioten.\n1970an bigarren biografia bat sortu zuen Brecciak, Eva Peron edo Evitarena, eta aurrerantzean batez ere europar merkatuarentzat lanean ariko da.70 hamardatik aurrera hainbat literatur lan egokitzeari ekingo dio: 1973an Lovecraften Cthulhuko mitoak, 1975ean Allan Poeren Bihotz salataria eta beste hainbat hego-amerikar egile batzuen lanak ere (Borges, Onetti edo Garcia Marquez)\nCARLOS TRILLOREKIN ELKARLANEAN\n1975 urtea elkarlan berri eta emankor baten hasiera izan zen. Carlos Trillo idazlearekin batera Un tal Daneri seriea abian jarri zuen. 1976an militarren estatu kolpea ematen dute Argentinan eta kolpearen ondorioz desagertuetako bat Hector Oesterheld, ordura arte Brecciaren gidoigile prinzipala, izango da . 1977 amaieran desagerrarazi zuten eta seguraski 1978an erahil. Giro ilun honetan sortu zen Buscavidas, Grimm anaien ipuinetan oinarritutako istorioen bilduma eta bakarka argitaratutako Dracula. Aldi honetan burutu zuen esperimentazio grafikoa, material eta teknika ezberdinak erabiliz, sekulakoa izan zen. Tinta, akuarela, akrilikoak, decoupagea, collageen bitartez komikiaren muga estetikoak arakatu zituen. Arlo horretan ez da komikigintzaren historian Brecciaren parekorik izan.\nPERRAMUS: ARO BELTZAREN AMAIERA ETA JUAN SASTURAINEKIN LANEAN\n1982 urtean Malvinetako gerrarekin bukatu zen Argentinako diktadura. 1983an Juan Sasturainen lanean oinarritutako Perramus sortzen du Brecciak. Perramus da Albertoren lan nagusia, bost urteko lanaren emaitza, errepresioa sufritu zuten Argentinako herrikideei eta Hector Oesterheld lagunari bereziki eskainia.\nAldi berean ilustrazio lanekin jarraitu zuen eta hainbat album kolektiboetan hartu zuen parte,adibidez gorago aipatu dugun Ikusager Gasteizeko argiteletxeak publikatu zuen, Iparra-hegoa liburuan. Hau da euskaraz aurki dezakegun Alberto Brecciaren lan bakarra.\n1991ean Ernesto Sabatoren Informe sobre ciegos liburua egokitu zuen. Bere album formatuko azken lana El Dorado, el delirio de Lope de Aguirre izan zen.\nBEGOÑAKO LIBURUTEGIAN ALBERTO BRECCIAREN LANAK IKUSGAI\nBestalde Alberto Brecciaren lana ezagutu nahi duenak aukera dauka Begoñako liburutegian hilabete bukaera arte jarrita dagoen erakusketa bisitatzeko. Bere lan aipagarrienak bertan ikusi ahal izango ditu.\nBy komikeri • Laburpen hitzak alberto breccia,Buscavidas,Carlos Trillo,Che Gevara,El Dorado,Ernesto Sabato,Eternauta,Ikusager,Informe sobre ciegos,Iparra-hegoa,Lainez,Mariquita Terremoto,Milton Caniff,Misterix,Mort Cinder,Oesterheld,Patoruzito,Perramus,Vito Nervio


Laburpenak – Gizarte Eraldaketarako Hezkuntzaren V. Biltzarra\nEskerrik asko Gizarte Eraldaketarako Hezkuntzaren V. Biltzarreko komunikazio deian parte hartzeagatik.\nOndorengo dokumentuetan hizkuntza bakoitzeko (euskara, galegoa eta gaztelania) onartutako proposamenen zerrendak aurkituko dituzue.\nKomunikazio-proposamena aurkeztu duten pertsona edo talde guztiek (onartu ez direnak barne) mezu elektroniko bat jasoko dute -2021eko ekainaren 6tik aurrera- laburpenaren balorazioa eta komunikazio osoa egiteko jarraibideekin.\nOnartutako komunikazio-proposamenen zerrenda. Euskaraz aurkeztutako komunikazioak (pdf)\nOnartutako komunikazio-proposamenen zerrenda. Galegoz aurkeztutako komunikazioak (pdf)\nOnartutako komunikazio-proposamenen zerrenda. Gaztelaniaz aurkeztutako komunikazioak (pdf)


Udalak, memoria historikoarekiko konpromisoa\nUgari izan dira azken hilabeteotan, Eusko Ikaskuntzarekiko lankidetza hitzarmenen baitan, memoria historikoa berreskuratu, aztertu eta kontserbatzeko lanak aurrera eraman dituzten udalak.\nAntzuolako udalarekin ekainean adostu zen herrian ospatzen den Moroaren alardeari buruzko ikerketa historiko bat abian jartzea. Lourdes Odriozola izanen da ikerketa burutuko duen aditua eta helburua antzuolar komunitatearen autoafirmazio errito nagusia den festa honen sorrera eta bilakaera ezagutzea da, bere berezitasun eta balio historikoa azpimarratuz.\nPortugaleteko Udalari dagokionez, Koldo Somokueto historialariak amaitu egin du Portugaleteko hilerriari buruz apirilean hasi zuen ikerketa lana. Hurrengo hilabeteotan udalak argitaratu ohi duen “Tesoros Portugalujos” bildumaren baitan ikerketaren nondik norakoak ezagutuko ditugu.\nAzpimarratzekoa da Urdulizko Udalak memoria historikoa berreskuratzeko egin duen apostua. 2013an abiatu zuen Koldo Somokuetok “Urduliz: euskal udal baten historia bigarren errepublika eta gerra zibilean zehar” proiektuaren ikerketa, Ludger Mees historialari eta EHUko katedradunaren zuzendaritzapean. Hurrengo hilabeteotan Eusko Ikaskuntzaren Lankidetzan bilduman argitaratzeko erabakia hartu du udalak.\nGainera, egindako lan oparoak jarraipena behar zuela ulertuz, ikerketa frankismoaren garaira zabaltzea adostu da, 2019. urtera arte Eusko Ikaskuntzarekin proiektu hau gauzatzeko akordio berria sinatuz.\nAzkenik, Zarautzeko Udalarekiko hitzarmenaren baitan, udaleko artxiboko 228 irudien katalogazioa gauzatu da.


By Naizen 29 January, 2020 February 5th, 2020 No Comments\nSabino Arana Fundazioak, 2020ko urtarrilaren 26an, bere sariaren XXXI. edizioa ospatu du, Iñigo Urkullu lehendakaria buru duen ekitaldian, eta, bertan izan dira, besteak beste, Bakartxo Tejeria, Eusko Legebiltzarreko presidentea, Unai Hualde, Nafarroako Parlamentuko presidentea; Andoni Ortuzar, EAJko Euzkadi Buru Batzarreko presidentea; Unai Rementeria eta Ramiro Gonzalez, Bizkaia eta Arabako diputatu nagusiak eta Arabako eta Bizkaiko Batzar Nagusietako presidenteak, Pedro Elosegi eta Ana Otadui.\nAurtengo Sabino Arana Fundazioaren sarietan Naizen elkartearekin batera erakunde, talde eta pertsona hauek ere saritu dira: Saski Baskonia saskibaloi kluba, Ternua Group euskal enpresa-taldea, Andres Urrutia euskaltzainburua eta Gilles Simeoni, Korsikako Kontseilu Exekutiboko presidentea .\nNaizen elkarteari dagokionez, Sabino Arana Fundazioak aitortu eta saritu nahi izan gaitu aniztasun sexual inklusiboarekin dugun konpromisoagatik eta Araba, Bizkaia, Gipuzkoa eta Nafarroako adin txikiko transexualen eta beraien familien errealitatea ikusgai egiteagatik eta beraien eskubideen aldarrikapena ezagutzera emateagatik.\nBea Severrek jaso du saria eta eskertza hitzaldian azpimarratu du gure borroka gizarte osoaren alde dela, ez bakarrik gure seme-alaben alde. Aniztasuna balore duen gizarte betek, gutako bakoitza garen bezala izateko libreago izateko aukera ematen baitigu; beldurrik gabe azaldu dezakegulako garen hori, bereizten gaituen hori; horrela, pertsona zoriontsuagoak eta, bide batez, gizarte aberatsagoa izango baitugu. Era berean, errealitate horren inguruan ezjakintasuna desagerrarazteko beharra azpimarratu du.\nHitzaldiaren testu osoa:\nPrevious Post“Me llamo Yerik, aunque no siempre me llamé así” liburua argitaratu berri da.\nNext PostNaizenek jaso du Donostiako Hiritar Merezimenduaren Domina


Feria de empleo y formación Zornotza - Feria de empleo y formación Zornotza - Bizkaia Gazteak - Bizkaia Gazteak\nFeria de empleo y formación Zornotza\nEnplegu eta Formakuntza azoka Zornotzan: Enplegatu Formatu\nEpea amaituta 2019/03/28\nNoiz: martxoaren 28 an\nlekua: Zelaieta zentroan\nJardunaldia bi arlotan banatuko da. Alde batetik, Enplegu Azoka, enplegua bilatzen dutenen eta enpresen arteko topaleku bat sortu nahi duena. Bestetik, Formakuntza Azoka, dagoen prestakuntza-eskaintza hurbiltzea helburu duena.\nAzoka honek hainbat kolektibotarako proposamenak izango ditu: 4. DBHko eta 1. eta 2. Batxillergo ikasleak, aktibo dauden edo langabezian dauden langileak, enpresariak eta gurasoak.\nHonako hauek programatu dira: Lego Serious Play tailerrak etorkizuneko lanerako, etorkizuneko okupazioei buruzko hitzaldiak ikasleentzat zein gurasoentzat eta bisita gidatuak.\nBestalde, Enplegu Azokak enplegua bilatzen dutenen eta enpresen arteko topagunea izan nahi du. Arlo hau 12 standek osatzen dute eta horietan enplegua aktiboki bilatzen duten pertsonak lagunduko dituzte; bertan, enpresekin zuzenean bitartekaritza egiteko aukera eta industria- eta zerbitzu-enpresen beharra zuzenean ezagutzeko aukera eskainiko diete.\npdf Kartela (PDF 884KB)


Ari dena da | begiradak | GAUR8 - mila leiho zabalik\nAri dena da\nHausnarketa eta gozamen iturri dira euskara eta feminismoa txirikordatuak ikusten ditugun bakoitzean gure bizitzen dinamikak aztertzeko. Biak elkartuta sekulako hazi emankorrak eman dizkiote azken urteetan euskal komunitateko pentsamendu zelaiari. Halaxe izan da, halaber, Eusko Jaurlaritzako Hizkuntza Politikarako Sailburuordetzak, Emakundek eta Hizkuntza eta Generoa Batzordeak antolatutako “Euskara eta Feminismoa bidelagun” jardunaldiaren lehenengo bi online saioetan (“Euskalgintza eta feminismoa: bi gorputz elkarrekin dantzan”, Lorea Agirre eta Idurre Eskisabelekin; eta “Ez gara euskaldun jaiotzen, egin egiten gara”, Irene Arrarats eta Lutxo Egiarekin).\nNaturalizazioa da botere sistemek emakumeak eta hizkuntza minorizatuak menderatzeko erabiltzen duten estrategia. «Emakumea eta euskalduna modu berean naturalizatzen dira: biak dira bigarren mailakoak, goxoak, biak daude zaintzari eta eremu pribatuari lotuak eta ez politikari, borrokari edo lehiari lotuak» (L. Agirre). Naturalizazio horren atzean dagoen biolentzia estrukturalaren kontra matxinatu dira, praktiketatik eraikiz, identitatearen kategorizazio garaikideak. Horretan euskaldun kontzeptua bera betidanik izan da inklusiboa, euskarara datorrena, euskaraz arituz, euskal komunitateko kide bilakatzen baita. Ez dago, I. Arraratsen iritzirako, kontzeptualizazio modernoagorik klasikoa baino. «Euts diezaiogun adiera horri, bestela hitz hori oparituko diogu beste hizkuntzen ikuspegiari».\nAritzean subjektu bilakatzen den euskaldun hori, L. Egiaren esanetan, transeuskalduna da, bere hizkuntza jarduera ez-jarraitua baita, «praktika sozialetan hizkuntza batetik bestera trantsitatzera behartuta dagoelako». Gatazka errotik bizi du euskaldunak egunerokoan, eta hizkuntzarekin hautu kontziente eta inkontzienteak egiten ditu ezinbestean behin eta berriz. Gure gatazka diglosikoan politikoa da euskaraz aritzea (hizkuntza markatua/emakumea) eta politikoa da gaztelaniaz aritzea (hizkuntza neutroa/gizona/unibertsal faltsua).\n«Gatazka izendatzea konponbidea aurkitzeko lehenengo urratsa» denez, I. Eskisabelek denok elkarrekin pentsatzera egin digun gonbitari helduko diot. Euskalduntasun inklusibo horretan askotarikoak dira euskaldunak zentzu askotan. Aktibazioari erreparatzen badiogu, euskaldun “aktibatuek” –gutxitan edo askotan transeuskaldun– gatazka problematizatzen dute, alegia, politizatzen dute. Baina nago euskaldun gehiagok neutraltasun faltsutik (hura ez baita existitzen) bizi dutela gatazka; bere burua “diglosifikatu” balute bezala, egoera makrora egokituz, izan erdaraz hobeto moldatzen den euskalduna, izan euskara lehen hizkuntza duen euskalduna. Berdintasun legala berdintasun materialean gauzatu ez den bezalaxe emakumeen bizitzetan, bertako makineria elebidunak ez ditu euskaldunen eskubideak bermatu. Nekez egingo dugu aurrera euskaldun kategoria eskuzabal, abegikor eta feminista hori hezurmamitzen ez bada gure gorputzetan, gure harremanetan, gure lanetan, gure ikasketetan; baina baita gure irakurketetan, irentsarazten diguten publizitatean, ikusten ditugun filmetan, serietan, youtube kanaletan, entzuten ditugun bertso saioetan, musikan eta kontzertuetan ere. Kulturako arigune indartsurik gabe euskaldun oro mutu. “Dun” hori deusez. •